b'\n_START_ARTICLE_\nLengvasis tankas\n_START_SECTION_\nD. Britanija\n_START_PARAGRAPH_\n1928\xc2\xa0m. D. Britanijos Vickers kompanija \xc4\x97m\xc4\x97 gaminti 6 ton\xc5\xb3 Vickers Mk. E lengvuosius tankus. D. Britanijos kariuomen\xc4\x97 j\xc5\xb3 nenaudojo, ta\xc4\x8diau juos pirko daug ma\xc5\xbeesni\xc5\xb3 valstybi\xc5\xb3. Juos m\xc4\x97gd\xc5\xbeiojant buvo sukonstruoti tarybiniai T-26, Lenkijos 7TP, j\xc5\xb3 konstrukcija padar\xc4\x97 \xc4\xaftak\xc4\x85 Italijos Fiat M11/39 konstrukcijai._NEWLINE__NEWLINE_D. Britanijos kariuomen\xc4\x97 naudojo kitos konstrukcijos Vickers kompanijos tankus, kurie buvo pirmieji D. Britanijos lengvieji tankai.\n_START_SECTION_\nPranc\xc5\xabzija\n_START_PARAGRAPH_\nXX a. 4-to de\xc5\xa1imtme\xc4\x8dio pranc\xc5\xabzi\xc5\xa1ki tankai buvo gerai \xc5\xa1arvuoti, original\xc5\xabs, turintys ma\xc5\xbeai i\xc5\xa1 u\xc5\xbesienini\xc5\xb3 tank\xc5\xb3 nukopijuot\xc5\xb3 element\xc5\xb3. Ta\xc4\x8diau lengvieji tankai buvo silpnai ginkluoti, beveik vis\xc5\xb3 tr\xc5\xabkumas buvo vieno \xc5\xbemogaus bok\xc5\xa1teliai, kokius tur\xc4\x97jo net vidutiniai tankai Char B. Tokio tanko vadas buvo perkrautas\xc2\xa0\xe2\x80\x93 jis ne tik vadovavo tankui (ar tank\xc5\xb3 grupei), bet ir u\xc5\xbetaisydavo bei taikydavo bok\xc5\xa1telio patrank\xc4\x85, prie\xc5\xa1 tai surad\xc4\x99s taikin\xc4\xaf. Radijo sto\xc4\x8di\xc5\xb3 nebuvimas Pranc\xc5\xabzijos tankuose nebuvo laikomas dideliu tr\xc5\xabkumu, nes pagal Pranc\xc5\xabzijos karo doktrin\xc4\x85 tankai tur\xc4\x97jo manevruoti l\xc4\x97tai, pagal i\xc5\xa1 anksto paruo\xc5\xa1tus planus. Ma\xc5\xbe\xc5\xb3 padalini\xc5\xb3 vadai tur\xc4\x97jo vykdyti nurodytus planus, o ne patys kautyn\xc4\x97se imtis iniciatyvos. 1939\xc2\xa0m. buvo imtasi pav\xc4\x97luotos priemon\xc4\x97s\xc2\xa0\xe2\x80\x93 didinti dalini\xc5\xb3 valdymo lankstum\xc4\x85 ir padidinti radijo sto\xc4\x8di\xc5\xb3 skai\xc4\x8di\xc5\xb3 tank\xc5\xb3 daliniuose.\n_START_SECTION_\nJAV\n_START_PARAGRAPH_\nPer tarpukario laikotarp\xc4\xaf JAV pagamino kelis \xc5\xa1imtus tank\xc5\xb3, o nuo Pirmojo pasaulinio karo pabaigos iki 1935\xc2\xa0m. buvo pagaminti tik 15 tank\xc5\xb3. Daugelis j\xc5\xb3 buvo u\xc5\xbesienio konstrukcij\xc5\xb3 perdariniai arba blogos kokyb\xc4\x97s savadarbiai projektai. D\xc5\xbeono Volterio Kris\xc4\x8dio (John Walter Christie) projektai buvo i\xc5\xa1imtys, ta\xc4\x8diau JAV kariuomen\xc4\x97 nupirko tik tris Kris\xc4\x8dio konstrukcijos tankus ir toliau jo id\xc4\x97j\xc5\xb3 nevyst\xc4\x97. Biud\xc5\xbeeto apribojimai neleido skirti daug i\xc5\xa1tekli\xc5\xb3 tank\xc5\xb3 k\xc5\xabrimui. Ta\xc4\x8diau JAV kariuomen\xc4\x97 u\xc5\xbesi\xc4\x97m\xc4\x97 atskir\xc5\xb3 tank\xc5\xb3 komponent\xc5\xb3 (pakab\xc5\xb3, vik\xc5\xa1r\xc5\xb3, transmisij\xc5\xb3) k\xc5\xabrimu ir bandymu. \xc5\xa0is darbas v\xc4\x97liau pravert\xc4\x97, kai prasid\xc4\x97jus karui tank\xc5\xb3 gamybai prireik\xc4\x97 nauj\xc5\xb3 projekt\xc5\xb3.\n_START_SECTION_\nVokietija\n_START_PARAGRAPH_\nKaro prad\xc5\xbeioje Vokietijos tank\xc5\xb3 technika nebuvo \xc4\xafsp\xc5\xabdinga. Karo su Lenkija ir Pranc\xc5\xabzija metu vokie\xc4\x8di\xc5\xb3 tank\xc5\xb3 paj\xc4\x97gas daugiausia sudar\xc4\x97 Panzer I ir Panzer II lengvieji tankai. Tankas Panzer I labiau primin\xc4\x97 mokom\xc4\x85j\xc4\xaf tank\xc4\x85, ginkluot\xc4\x85 kulkosvaid\xc5\xbeiais, o Panzer II buvo ginkluotas 20\xc2\xa0mm patranka. Vokietijos tank\xc5\xb3 divizijose buvo ir nema\xc5\xbeai \xc4\x8cekoslovakijos gamybos lengv\xc5\xb3j\xc5\xb3 tank\xc5\xb3, kuriuos vermachte vadino Panzer 35(t). Karo metu vis daugiau imta gaminti sunkesni\xc5\xb3j\xc5\xb3 tank\xc5\xb3.\n_START_SECTION_\nJAV\n_START_PARAGRAPH_\nJAV karo prad\xc5\xbeioje tur\xc4\x97jo nedaug M2 tank\xc5\xb3. \xc5\xa0ie lengvieji tankai buvo mechani\xc5\xa1kai labai patikimi, judr\xc5\xabs, ta\xc4\x8diau buvo per auk\xc5\xa1ti. Kautyn\xc4\x97se j\xc5\xb3 dalyvavo nedaug. Tobulinant juos buvo sukurti geriau \xc5\xa1arvuoti tankai M3 Stuart, ginkluoti 37\xc2\xa0mm patrankomis. M3 Stuart buvo naudojame \xc5\xa0iaur\xc4\x97s Afrikos kampanijoje. Kariuomen\xc4\x97je pasirod\xc5\xbeius vidutiniams tankams imti naudoti kaip \xc5\xbevalgybiniai._NEWLINE_1940\xc2\xa0m. prad\xc4\x97jo gaminti tankus M2A1, kurie buvo M2 patobulintas variantas. Ta\xc4\x8diau tai prastai sukonstruotas auk\xc5\xa1tas tankas plonais \xc5\xa1arvais. Oficialiai laikytas vidutiniu tanku (mas\xc4\x97 18,7 t). V\xc4\x97liau naudoti daugiausia kaip mokomieji._NEWLINE_V\xc4\x97liau karto metu buvo sukurti lengvieji tankai M24 Chaffee ir oru perve\xc5\xbeami tankai M22 Locust.\n_START_SECTION_\nJaponija\n_START_PARAGRAPH_\nJaponijos armija pla\xc4\x8diai naudojo lengvuosius tankus, kurie kur kas geriau tiko karui d\xc5\xbeiungl\xc4\x97se negu sunkesni modeliai.\n_START_SECTION_\n\xc5\xa0altasis karas\n_START_PARAGRAPH_\nLengvieji tankai buvo gaminami, ta\xc4\x8diau skirti \xc5\xbevalgybai, oro desanto daliniams, greito \xc4\xafsiver\xc5\xbeimo paj\xc4\x97goms, kurios nesusidurs su prie\xc5\xa1o tankais._NEWLINE_Tarybiniai PT-76\xc2\xa0\xe2\x80\x93 specializuotas lengvai \xc5\xa1arvuotas plaukiojamasis tankas, kurio ginkluot\xc4\x97 leid\xc5\xbeia kautis su kitomis \xc5\xbevalgybin\xc4\x97mis kovos ma\xc5\xa1inomis ir kitais lengvaisiais \xc5\xa1arvuo\xc4\x8diais._NEWLINE__NEWLINE_JAV lengvasis tankas M551 Sheridan pana\xc5\xa1aus paj\xc4\x97gumo, plaukiojantis beveik dukart l\xc4\x97\xc4\x8diau nei PT-76, bet tinkamas desantuoti para\xc5\xa1iutais ar i\xc5\xa1metant ma\xc5\xbeame auk\xc5\xa1tyje (sistema LAPES)._NEWLINE_D. Britanijos \xc5\xbevalgybinis lengvasis tankas FV101 Scorpion buvo naudojamas D. Britanijos kariuomen\xc4\x97je ir pardavin\xc4\x97jamas kitoms valstyb\xc4\x97ms.\n_START_SECTION_\nPo \xc5\xa1altojo karo\n_START_PARAGRAPH_\nLengvieji tankai (pvz., PT-76) toliau, kad ir negausiai naudojami karo veiksmuose. Juos vis labiau i\xc5\xa1stumia pigesni, greitesni ir lengvesni \xc5\xa1arvuotieji automobiliai ir kiti \xc5\xa1arvuo\xc4\x8diai._NEWLINE__NEWLINE_Lengvieji tankai iki \xc5\xa1iol naudojami valstyb\xc4\x97se, turin\xc4\x8diose oro desanto dalinius, bei tose, kurios neturi i\xc5\xa1tekli\xc5\xb3 \xc4\xafsigyti ir i\xc5\xa1laikyti pagrindinius kovinius tankus._NEWLINE_Lengvieji tankai turi svarbi\xc5\xb3 privalum\xc5\xb3 naudojant d\xc5\xbeiungl\xc4\x97se (Pietry\xc4\x8di\xc5\xb3 Azija, Afrika). B\xc5\xabdami ma\xc5\xbeesni ir lengvesni jie lengviau manevruoja tropik\xc5\xb3 mi\xc5\xa1kuose, prava\xc5\xbeesni klampaus grunto vietov\xc4\x97se. Tod\xc4\x97l pusiaujo zonos valstyb\xc4\x97s kaip p\xc4\x97stinink\xc5\xb3 palaikymo kovos ma\xc5\xa1inas labiau renkasi lengvuosius tankus._NEWLINE_Paskutiniais metais nema\xc5\xbeai valstybi\xc5\xb3 kuria nuotolinio valdymo ar robotinio valdymo lengvuosius tankus (pvz., Black Knight), kurie paprastai skirti \xc5\xbevalgybai.\n_START_SECTION_\nApsauga\n_START_PARAGRAPH_\n\xc5\xa0iuolaikini\xc5\xb3 lengv\xc5\xb3j\xc5\xb3 tank\xc5\xb3 \xc5\xa1arvai da\xc5\xbenai yra moduliniai. Pvz., JAV lengvasis tankas M8 Armored Gun System turi trij\xc5\xb3 lygi\xc5\xb3 modulinius \xc5\xa1arvus (nuo prie\xc5\xa1kulkin\xc4\x97s apsaugos iki apsaugos nuo 30\xc2\xa0mm sviedini\xc5\xb3)._NEWLINE_Plok\xc5\xa1\xc4\x8dias dugnas plaukiojamiesiems tankams padeda plaukti, ta\xc4\x8diau prastai (skirtingai nuo V pavidalo dugno) saugo nuo sprogstan\xc4\x8di\xc5\xb3 prie\xc5\xa1tankini\xc5\xb3 min\xc5\xb3. Galimas variantas, kad \xc4\xaf krant\xc4\x85 i\xc5\xa1plaukusiam lengvajam tankui b\xc5\xabt\xc5\xb3 u\xc5\xbededamas papildomas dugno \xc5\xa1arvas nuo min\xc5\xb3.\n_START_SECTION_\nGinklai\n_START_PARAGRAPH_\nPatrankos, galin\xc4\x8dios pamu\xc5\xa1ti \xc5\xa1iuolaikin\xc4\xaf pagrindin\xc4\xaf kovin\xc4\xaf tank\xc4\x85, gali b\xc5\xabti \xc4\xafrengtos tik sunkiose kovos ma\xc5\xa1inose. Tokios patrankos sunkios, nes turi b\xc5\xabti pakankamai didelio kalibro ir su pakankamai dideliu pradiniu sviedinio grei\xc4\x8diu (\xc5\xbeiotiniu grei\xc4\x8diu)._NEWLINE__NEWLINE_Lengvieji tankai gali tur\xc4\x97ti tur\xc4\x97ti didelio kalibro patrankas, ta\xc4\x8diau j\xc5\xb3 \xc5\xbeiotinis greitis ma\xc5\xbeas. Toki\xc5\xb3 patrank\xc5\xb3 sviediniai gali naikinti netolimus taikinius, bet ne \xc5\xa1iuolaikinius pagrindinius tankus. Kitas variantas\xc2\xa0\xe2\x80\x93 patrankos su dideliu \xc5\xbeiotiniu grei\xc4\x8diu, ta\xc4\x8diau jos b\xc5\xabna ma\xc5\xbeo kalibro. Jomis galima \xc5\xa1audyti \xc4\xaf tolimus taikinius, ta\xc4\x8diau sviediniai nepakankamai galingi, kad pamu\xc5\xa1t\xc5\xb3 pagrindinius tankus.\n_START_SECTION_\nTaktinis judrumas\n_START_PARAGRAPH_\nDalis lengv\xc5\xb3j\xc5\xb3 tank\xc5\xb3, pvz., PT-76 yra plaukiojamieji, vandenyje jie varomi vandensvaid\xc5\xbeiais arba vik\xc5\xa1rais. Daugelis amfibini\xc5\xb3 tank\xc5\xb3 yra lengvi, nes naudoja aliuminio \xc5\xa1arvus._NEWLINE__NEWLINE_Dalis lengv\xc5\xb3j\xc5\xb3 tank\xc5\xb3 gali perplaukti upes be papildomo pasiruo\xc5\xa1imo\xc2\xa0\xe2\x80\x93 pvz., PT-76 be pasiruo\xc5\xa1imo gali \xc4\xafva\xc5\xbeiuoti \xc4\xaf vanden\xc4\xaf ir plaukti, plaukdamas gali \xc5\xa1audyti patranka._NEWLINE__NEWLINE_Tuo tarpu kiti amfibiniai tankai prie\xc5\xa1 \xc4\xafva\xc5\xbeiuodami \xc4\xaf up\xc4\x99 i\xc5\xa1kelia brezentiniu \xc5\xa1onus, u\xc5\xbedaro liukus, \xc4\xafjungia triumo siurbl\xc4\xaf, o transmisij\xc4\x85 perjungia \xc4\xaf sraigt\xc4\x85 (jei tankas varomas sraigto).\n_START_SECTION_\nStrateginis judrumas\n_START_PARAGRAPH_\nKai kurie lengvieji tankai, pvz., M551 Sheridan, gali b\xc5\xabti desantuojami para\xc5\xa1iutais.'